In jou SARIE KOS lente-uitgawe | SARIE
In jou SARIE KOS lente-uitgawe	deur admin
“Ís ek bly die lente het aangebreek!
Dis tyd om ’n bietjie ligter te eet ná die heerlike maar swaar winterkosse. Daarvoor bly ’n wrap ’n wenner, en die lekker ding daarvan is dat jy eintlik enige vulsel binne-in kan sit. Kyk op bl. 60 wat ek in mý wraps verkies.
Die rooiwyn-roomys op bl. 36 sal ’n paar wenkbroue laat lig – rooiwyn en roomys sáám? Wag tot jy dit geproe het . . .
Iets wat my baie na aan die hart lê, is ons tipies Suid-Afrikaanse geregte. Gerrie du Toit, ons sosatie-wenner, maak die ongelooflikste sosaties! Lees op bl. 92 hoe hy sy resep ontwikkel het.
Ek is seker al die braaiers gaan van nou af sorg dat Gerrie se sosaties op hul roosters lê.
Geniet ons lente-uitgawe – en lekker kook!”
BARBARA JOUBERT, KOSREDAKTEUR
VIR JOU DAGBOEK: Kyk vir Barbara op kykNET se Ontbytsake op Saterdag 3 Oktober 2009. Herhalings op 5, 7 en 9 Oktober 2009.
Onthou ook dat die sosatie-resepte van die naaswenners op sarie.com sal verskyn vanaf 30 September.
‘N VOORSMAKIE UIT DIE LENTE-UITGAWE VAN SARIE KOS (VANAF 30 SEPTEMBER TE KOOP)
Barbara se 11 beste muffins! Proe rabarber uit die Vrystaat 6-uur tuis, eet halfsewe Smulkos onder R100 Ons maak dié resepte gesonder
Mmmmmm toffiepere! Die wen-sosaties! Kry die resep
Ons soek die land se beste trifle
Het julle ‘n special wat Barbara Joubert se kookboek insluit by Aardklop?
Hi Christie-Anne. Daar is nou ‘n aanbod om in te teken en Barbara se kookboek gratis te kry. Dit eindig 31 Oktober. Hier is die link met al die details: http://www.sarie.com/my-wereld/teken-in-op-sarie-sarie-kos
Jy sal die details ook in jou Oktober-uitgawe kry – dis nou op die rakke.
MARIE – MALALANE EK SAL OOK SO GRAAG BARBARA SE KOOKBOEK WOU BESIT
KAN ONS WAT ALREEDS N INTEKENAAR IS DIT DALK TEEN N BETER BRYS KRY
OF OOK GRATIS? VRA MAAR NET!
Sta al te popelen om het blad te lezen.